জেগে বসে থাকতেন রাতভর৷ দাদু দু&rsquo;বছর হল মারা গিয়েছেন৷ তাঁর প্রতি শ্রদ্ধা জানাতেই চেয়েছিলাম মাধ্যমিকটা দিতে৷ &rsquo; দাদুর স্বপ্ন পূরণ করেছে সায়ন৷ মাধ্যমিকে অষ্টম হয়েছে সে৷ ক্ষীণ দৃষ্টিশক্তির জন্য ডাক্তার হতে পারবে না বলে জানিয়েছেন সায়নের চিকিত্সকেরা৷ তাই আইআইটিতে ভর্তি হয়ে নিজের ভবিষ্যত্ গড়ার স্বপ্ন দেখছে সে৷ আর সঙ্গে প্রার্থনা , চোখটা আর একটু সঙ্গ দিয়ে যাক !গত চার বছরে অক্সিজেনের নল নাক থেকে খুলতে পারেনি বেহালা সরশুনার সৌগত বক্সি৷ স্কুলের মুখও দেখেনি সে৷ যেটুকু পড়াশোনা , তা মায়ের জোগাড় করে আনা নোটস আর বাড়িতে একটু সুস্থ বোধ করলে উল্টে পাল্টে দেখা বইয়ের মাধ্যমেই৷ বিরল ফুসফুসের রোগে আক্রান্ত সৌগত মাধ্যমিক দিয়েছে নার্সিংহোমে কৃত্রিম শ্বাসযন্ত্রের ভরসায় থাকাকালীন৷ ভালো রেজাল্ট দূর অস্ত্, ছেলে শুধু পাশ করে যাক , সেটুকুই চেয়েছিলেন মা প্রতিমা৷ কিন্ত্ত , শনিবার রেজাল্ট বেরনোর পর ৬৭ শতাংশেরও বেশি নম্বর নিয়ে পাশ করে তাক লাগিয়ে দিয়েছে সৌগত৷ গৃহবন্দি টিনএজার চায় ভবিষ্যতে সাহিত্য নিয়ে পড়তে৷